EkBass/fiwiki-20250220-pages-articles huggingface dataset:
Josh Schwartz

Josh Schwartz (s. 6. elokuuta 1976 Providence, Rhode Island) on yhdysvaltalainen kirjoittaja ja tuottaja. Hän oli O.C.-televisiosarjan luoja, pääkäsikirjoittaja ja vastaava tuottaja. Hän on myös luonut Gossip Girl -televisiosarjan yhdessä Stephanie Savagen kanssa ja oli yksi sarjan vastaavista käsikirjoittajista ja tuottajista. Vuonna 2007 Schwartz ja Chris Fedak loivat televisiosarjan Chuck, josta Schwartz käsikirjoitti ensimmäiset kaksi jaksoa, toisen kauden ensimmäisen jakson ja kolmannen kauden viimeisen jakson yhdessä Fedakin kanssa. Hän oli myös yksi sarjan vastaavista tuottajista. Schwartz perusti vuonna 2010 oman tuotantoyhtiönsä Fake Empire Productionsin yhdessä Stephanie Savagen kanssa. Hän on ollut sen jälkeen tuottajana televisiosarjoissa Sydänmailla, Carrien päiväkirjat, Cult ja Runaways. ==Aiheesta muualla== * Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Vuonna 1976 syntyneet Luokka:Elävät henkilöt
Stonewall

Stonewall voi tarkoittaa seuraavia asioita: * CSS Stonewall, yhdysvaltalainen laiva, josta tuli Japanin laivaston panssarilaiva Kōtetsu * Thomas Jonathan ”Stonewall” Jackson, Etelävaltioiden kenraali Yhdysvaltain sisällissodassa * Stonewall Inn, newyorkilainen homobaari, jonka luona kesäkuussa 1969 käydyt mellakat aloittivat homoseksuaalien vapautusliikkeen * Stonewall, Nigel Finchin ohjaama elokuva vuodelta 1995 * Stonewall, Roland Emmerichin ohjaama elokuva vuodelta 2015.
Sam Langford

Sam Langford (4. maaliskuuta 1883 – 12. tammikuuta 1956) oli kanadalaissyntyinen nyrkkeilijä, jonka uran huippuhetket ajoittuivat 1900-luvun alkuvuosikymmenille. Hän voitti urallaan Meksikon ja Australian raskaansarjan mestaruudet. Aikana, jolloin Langford nyrkkeili, monet mustat huippunyrkkeilijät eivät koskaan nyrkkeilleet mestaruudesta rotuerottelun takia. Poikkeuksena tästä Langford kohtasi 24-vuotiaana kaikki vastustajansa kevytsarjasta raskaaseen sarjaan. Hänen hyvä puolensa oli iskujen voima ja nopeus yhdistettynä älykkääseen ottelemiseen ja kestävyysominaisuuksiin. Langford syntyi Kanadassa ja aloitti ammattilaisuransa nyrkkeilijänä 19-vuotiaana vuonna 1902 tyrmäysvoitolla Jack McVickeristä Bostonissa. Hänen osakkeensa lähtivät nopeasti nousuun; vuonna 1903 hän voitti Joe Gansin ja otteli vuonna 1904 ratkaisemattomana päättyneen ottelun Joe Walcottia vastaan. Vuonna 1906 Langford kohtasi tulevan raskaansarjan maailmanmestarin Jack Johnsonin, jolle hän hävisi 15-eräisessä kamppailussa. Mestaruuden voitettuaan Johnson kieltäytyi puolustamasta mestaruuttaan Langfordia vastaan. Vuonna 1910 Langford otteli tiukan kuusieräisen näytöskamppailun keskisarjan mestaria Stanley Ketcheliä vastaan. Hän hallitsi alkupään eriä, mutta Ketchel otti hallinnan itselleen loppua kohden. Langford ei kuitenkaan koskaan saanut tilaisuutta otella kunnolla tittelistä Ketcheliä vastaan. Vuonna 1911 hän tyrmäsi entisen raskaan keskisarjan mestarin Jack O'Brienin viidessä erässä. Koko uransa ajan Langfordilla oli vaikeuksia löytää itselleen vastustajia, ja hän nyrkkeili usein samoja vastustajia vastaan, jotka hekin olivat tavallisesti samassa tilanteessa. Esimerkiksi Harry Willsin hän kohtasi urallaan 18 kertaa. Wills tyrmäsi hänet kahdesti ja muutenkin oli keskinäisissä otteluissa voitolla, tosin jo miesten ensimmäisessä kohtaamisessa Langford oli 31 vuoden ikäinen. Yli kymmenen ottelua Langford otteli Sam McVeytä, Joe Jeannettea, Jim Barryä, Jeff Clarkia ja Bill Tatea vastaan. 43-vuotiaana, lähes 300 ammattilaisottelun ura takanaan, Langford lopetti nyrkkeilyn. Viimeisinä vuosinaan hän kärsi silmäongelmista, jotka lopulta johtivat täydelliseen sokeutumiseen. ==Lähteet== *http://www.ibhof.com/langford.htm *http://www.cyberboxingzone.com/boxing/langford.htm ==Aiheesta muualla== Luokka:Yhdysvaltalaiset nyrkkeilijät Luokka:Vuonna 1883 syntyneet Luokka:Vuonna 1956 kuolleet
Tom Sharkey

”Sailor” Tom Sharkey (26. marraskuuta 1873 – 17. huhtikuuta 1953) oli yhdysvaltalainen nyrkkeilijä, jonka uran huippuvuodet ajoittuivat 1800- ja 1900-lukujen vaihteen tienoolle. Irlannissa syntynyt Sharkey karkasi nuorena poikana kotoaan ja lähti merille. Vuonna 1892 hän tuli New Yorkiin ja värväytyi Yhdysvaltain laivastoon. Havaijilla ollessaan hän aloitti ammattilaisuransa nyrkkeilijänä ja saavutti 20 peräkkäistä tyrmäysvoittoa. Ensimmäinen kova koitos Sharkeyllä oli edessään vuonna 1896, kun hän otteli Joe Choynsia vastaan ja voitti tämän kahdeksassa erässä. Silloinen raskaansarjan maailmanmestari James J. Corbett näki ottelun ja haastoi nuoren irlantilaisen. Nelieräinen kamppailu päättyi ratkaisemattomana poliisin keskeytettyä ottelun; yleisö piti Sharkeytä moraalisena mestarina. Seuraavassa ottelussaan Sharkey voitti kolmieräisessä näytösottelussa esikuvansa John L. Sullivanin ennen voittoaan tulevasta raskaansarjan maailmanmestarista Bob Fitzsimmonsista kiistanalaisen kahdeksannen erän virheen seurauksena. Vuonna 1898 hän kärsi tappion tulevaa maailmanmestaria James. J. Jeffriesiä vastaan ja hävisi tuomariäänin, voitti Gus Ruhlinin ensimmäisen erän tyrmäyksellä ja voitti myös toisen kerran urallaan kohtaamansa James J. Corbettin. Voitettuaan vuonna 1899 Kid McCoyn kymmeneneräisessä ottelussa Sharkey pääsi ottelemaan mestaruudesta Coney Islandille James J. Jeffriesiä vastaan. 25 raivoisan erän jälkeen Jeffries julistettiin voittajaksi. Sharkey jatkoi uraansa ja voitti Joe Goddardin sekä Choynskin ennen tappioitaan Ruhlinille ja Fitzsimmonsille. Sharkey lopetti uransa vuonna 1904 40 voiton (37 tyrmäyksellä) ja kuuden tappion jälkeen. Vaikka hän ei koskaan voittanut mestaruutta, hän on silti eräs aikansa tunnetuimmista nyrkkeilijöistä. Nyrkkeiluransa jälkeen Sharkey esiintyi vaudeville-näytöksissä yhdessä Jeffriesin kanssa kierrellen ympäri Yhdysvaltoja. ==Lähteet== * http://www.ibhof.com/sharkeytom.htm * http://www.cyberboxingzone.com/boxing/sharkey-t.htm Luokka:Yhdysvaltalaiset nyrkkeilijät Luokka:Vuonna 1873 syntyneet Luokka:Vuonna 1953 kuolleet
Naha

Naha () on Okinawan prefektuurin pääkaupunki Japanissa. Siellä on 321 695 asukasta (2013) ja sen pinta-ala on 39,27 neliökilometriä. Naha on valittu yhdeksi Japanin ydinkaupungeista. Tämä moderni kaupunki perustettiin 20. toukokuuta 1921. Joka tapauksessa se on ollut yksi tärkeimmistä ja väkirikkaimmista paikoista Ryūkyū-saarilla ollen Ryūkyūn kuningaskunnan pääkaupunki 1400-luvulta sen lakkauttamiseen vuonna 1879 (toiselta näkökulmalta 1872). Naha on rannikkokaupunki, joka sijaitsee eteläisessä osassa Okinawan saarta, suurinta saarta Ryūkyū-saarilla. Sen rannikko on Itä- Kiinan merellä. Se on Okinawan prefektuurin politiikan, talouden ja opetuksen keskus. Lämpimintä Nahassa on heinä- ja elokuussa, jolloin päivän keskilämpötila on 27–32 °C. Viileintä on tammi- ja helmikuussa, jolloin päivän keskilämpötila on 15–20 °C. Nahassa sataa tasaisesti ympäri vuoden, mutta eniten sataa syyskuussa. Vuosittainen sadanta on noin 2 000 millimetriä. == Ystävyyskaupungit == Nahalla on viisi ystävyyskaupunkia: * Fuzhou, Kiinan kansantasavalta (1981) * Honolulu, Yhdysvallat (1961) * Kawasaki, Kanagawan prefektuuri (1996) * Nichinan, Miyazakin prefektuuri (1969) * São Vicente, Brasilia (1978) == Lähteet == == Aiheesta muualla == *Kaupungin verkkosivut *
Cyprus Airways (1947–2015)

Cyprus Airways () oli Kyproksen kansallinen lentoyhtiö, jonka solmukohtina toimivat Lárnakan kansainvälinen lentoasema ja Páfoksen kansainvälinen lentoasema. Yhtiö lensi reittilentoja Eurooppaan, Lähi-itään sekä Persianlahdelle. Yhtiö perustettiin 24. syyskuuta 1947 ja sillä oli käytössään kaksitoista konetta, joista yhden yhtiö oli vuokrannut kreikkalaiselle Hellas Jetille. Pahoista talousvaikeuksista kärsinyt yhtiö lensi viimeisen lentonsa perjantaina 9. tammikuuta 2015. Cyprus Airways ei enää voinut jatkaa toimintaansa, koska EU-komissio määräsi Kyproksen hallituksen perimään takaisin yhtiölle annetut valtiontuet. Se korvattiin muutamaa vuotta myöhemmin uudella samannimisellä lentoyhtiöllä. == Laivasto == Yhtiön laivastoon kuului lakkautuksen aikaan viisi Airbus A320 konetta. Laivaston keski-ikä oli helmikuussa 2010 12,9 vuotta. == Lähteet == == Aiheesta muualla == *Cyprus Airwaysin kotisivut Luokka:Kansalliset lentoyhtiöt Luokka:Entiset kyproslaiset lentoyhtiöt
Gustaf Lithou

Gustaf Lithou (25. maaliskuuta 1692 Liminka – 21. joulukuuta 1753 Tukholma) oli suomalainen runoilija. Lithoun isä oli Limingan kirkkoherra Gustaf Lithovius ja äiti Margareta Brenner. Lithou opiskeli vuodesta 1706 Turussa ja Uppsalassa, mutta meni sotapalvelukseen vuonna 1716, josta erosi vänrikkinä 1721. Kapteenin valtakirjan hän sai vuonna 1751. Lithou oli aikanaan Ruotsin huomattavimpia latinaksi julkaisseita runoilijoita. Hänen tuotantoonsa kuuluu suuri joukko runoja sekä runomuotoisia avustusanomuksia vallanpitäjille ja yksityisille suosijoille. Huomattavin Lithoun runoista lienee Kaarle XII:n kuoleman johdosta tehty yli 1500-säkeinen heksametrirunoelma Panegyris exsequialis vuodelta 1720. Kokoelma Poëmata heroico-miscellaneorum pars I julkaistiin 1734. Lithou kuoli naimattomana. == Lähteet == * Svensk biografiskt handlexikon * Jouko Vahtola 1977. Liminkalaisten historiaa. Teoksessa: Seija Korte (toim.) 1977. Liminka 1477–1977. Liminka: Limingan kunta ja seurakunta. ISBN 951-99115-3-7, s. 277. * Sivu 472. == Aiheesta muualla == * Kirjasampo.fi: Gustaf Lithou Luokka:Liminka Luokka:Suomalaiset runoilijat Luokka:Vuonna 1692 syntyneet Luokka:Vuonna 1753 kuolleet
Satu Mare

Satu Mare (, ) on kaupunki Romaniassa lähellä Unkarin rajaa. Vuonna 2011 siellä oli noin 95 000 asukasta. Kaupunkia koettelivat tuhoisat tulvat vuonna 1970.Cross-border flood risk management is needed in Somes Floodwise Niiden jälkeen kommunistihallinto ryhtyi voimakkaaseen jälleenrakentamiseen täyttäen keskustan betonirakennuksilla, joista tunnetuin on modernistinen kaupungintalo. == Lähteet == == Aiheesta muualla == Luokka:Romanian kaupungit
Nathaniel Gordon

Nathaniel Gordon (1834 – 21. helmikuuta 1862) oli ensimmäinen ja samalla ainoa yhdysvaltalainen orjakauppias, joka tuomittiin ja hirtettiin ”osallisuudesta orjakauppaan” amerikkalaisen merirosvolain mukaan. Gordon oli kotoisin Portlandista, Mainen osavaltiosta. Hän lastasi 897 orjaa laivaansa Erieen Sharks Pointissa, Kongojoella, Länsi-Afrikassa 7. elokuuta 1860. USS Mohican -alus vangitsi hänet 50 kilometrin päässä satamasta seuraavana päivänä. == Lähteet == == Aiheesta muualla == * Luokka:Yhdysvaltain liittovaltion teloittamat henkilöt Luokka:Orjakauppiaat Luokka:Vuonna 1826 syntyneet Luokka:Vuonna 1862 kuolleet
Suceava

Suceava ([], , , , []) on kaupunki Etelä-Bukovinassa, Romanian koillisnurkassa. Se on samannimisen piirikunnan keskuskaupunki. Vuonna 2011 Suceavassa oli 86 282 asukasta. ==Historia== Dimitrie Cantemirin mukaan Suceavan nimi on unkarilaista alkuperää ja tulee vanhentuneesta nimityksestä Szűcsvár, joka tarkoittaa nahkureiden kaupunkia. Vanhemman teorian mukaan nimi tulee Suceavajoesta.Kiss Lajos: "Földrajzi nevek etimológiai szótára" ("Dicționarul etimologic al numelor geografice") (Akadémiai Kiadó, Budapesta, 1980)(unkariksi)(viitattu 22.7.2012) Suceava oli pitkään Moldavian ruhtinaskunnan pääkaupunki. Moldavian hallitsijat asuivat Suceavassa vuosina 1388–1565, kunnes ruhtinas Alexandru Lăpușneanu siirsi pääkaupungin Iașiin. Vuosina 1775–1918 kaupunki kuului Itävaltaan, kunnes se ensimmäisen maailmansodan jälkeen liitettiin Romanian kuningaskuntaan. ==Nähtävyydet== Pyhän Yrjön kirkko Suceavassa on yksi Unescon maailmanperintökohteeksi luokitelluista Pohjois-Moldavian maalatuista kirkoista.Church of Saint George of Suceava with wall paintings representing biblical scenes and legends, Interior, South Bucovina Unesco ==Ystävyyskaupungit== * Sosnowiec, Puola * Tšernivtsi, Ukraina * Guiyang, Kiina * Phoenix, Yhdysvallat * Haifa, Israel * Laval (Isère), Ranska == Lähteet == == Aiheesta muualla == Luokka:Romanian kaupungit
Târgu Mureș

Târgu Mureș [] (vanha oikeinkirjoitus Tîrgu-Mureș, , lyhyemmin Vásárhely; ) on Mureșin piirikunnan pääkaupunki Romanian Transilvaniassa. Kaupunki sijaitsee Mureșjoen varrella, ja sen nimi merkitseekin Mureșin markkinapaikkaa. Ensimmäinen maininta siitä on dokumenteissa vuodelta 1322.Targu - Mures Romania Tourism Kaupungissa oli vuonna 2002 liki 150 000 asukasta, joista puolet romanialaisia, 46 % unkarilaisia ja 2,5 % romaneita. Väkiluvulla mitattuna Târgu Mureș on Transilvanian kuudenneksi suurin kaupunki ja Romanian unkarilaisten suurin keskittymä. 1990-luvun alussa kaupungissa oli levottomuuksia silloin enemmistönä olleen unkarinkielisen kantaväestön ja alueelle muuttaneiden romanialaisten välillä. Kaupungin suurin työllistäjä on kemianteollisuus. Työttömyysprosentti on 7,6 %. Târgu Mureșissa on jugendtyyliin rakennettu kulttuuripalatsi, jossa mm. kaupunginorkesteri esiintyy. == Lähteet == Luokka:Romanian kaupungit
Liminganjoki

Liminganjoki on joki Limingassa Pohjois-Pohjanmaalla. Sen luonnollinen laskupaikka on Liminganlahti, mutta nykyinen päähaara Naistenväylä – joka on keinotekoinen kanava – laskee Temmesjokeen. Vielä 1960-luvulla virtaus oli toiseen suuntaan, eli Temmesjoesta virtasi vettä Liminganjokeen. Liminganjoki on hyvin vähävetinen, koska sen alkulähde Liminganjärvi on kuivattu. Liminganjoen jokivarsi on ollut tiheästi asuttua jo 1500-luvulta. Saastumisen takia uiminen joessa kiellettiin 1890-luvulla. Vieläkin joen ravinnepitoisuus on korkea. Liminganjoen maisemallinen merkitys on suuri. Limingan vanha keskus Rantatie myötäilee Liminganjoen vartta ja joen varrella sijaitsevat monet Limingan kulttuurikohteet kuten Limingan museoalueella sijaitsevat Muistokoti Aappola, Limingan kotiseutumuseo ja Vilho Lampi -museo, sekä joen toisella puolella Limingan kansanopiston rakennukset. Nykyisin taidekouluna toimiva Limingan kansanopisto on Suomen ensimmäisiä kansanopistoja. Liminganjokivarren maisemakokonaisuus on luokiteltu valtakunnallisesti merkittäväksi rakennetuksi kulttuuriympäristöksi. (2009) ==Lähteet== == Lähteet == * Hahtikarin luontopolku * Liminka 1477–1977 (toim. Seija Korte). ISBN 951-99115-3-7 Jouko Siira: Limingan luonto s. 26–29 * Limingan kulttuuripolku ==Aiheesta muualla== * Luokka:Limingan luonto Luokka:Suomen joet Luokka:Temmesjoen vesistö
Robert’s Coffee

Robert’s Coffee on Robert Pauligin vuonna 1987 perustama suomalainen kahvinpaahtimo ja kahvilaketju. Sen valikoimaan kuuluu alkuperäiskahveja, kahvisekoituksia, espressokahveja, maustekahveja, kofeiinitonta kahvia ja teetä. Vuonna 2014 Paulig-konserni osti paahtimon sekä Robert Paulig -tavaramerkit Robert Pauligilta pitkien tavaramerkkikiistojen jälkeen. Robert’s Coffee -kahvilaketju ei kuulunut kauppaan, ja se on edelleen Robert Pauligin perheen omistuksessa. Robert’s Coffeen mukaan se on ollut Pohjoismaiden suurin kahvilaketju. Sillä on oma gourmet-paahtimo ja omat kahvilaadut. Kahviloita on esimerkiksi Suomessa, Ruotsissa, Virossa, Turkissa ja Singaporessa yhteensä noin 100. ==Tavaramerkin oikeuskäsittely== Pauligin kahvisuku riiteli syksyllä 2006 Paulig-tavaramerkin käyttöoikeudesta käräjillä. Oikeudenkäynnissä tuli ilmi Pauligin suvun vanha kiista, joka johti Robert Pauligin lähtöön perheyhtiöstä vuonna 1986. Robert Paulig pyrki 1980-luvulla viemään Pauligien perheyrityksen pörssiin. Suunnitelma ei onnistunut, ja hänet erotettiin yrityksestä vuonna 1986. Vuotta myöhemmin hän perusti Robert’s Coffeen, ja samalla Pauligien yritykset sopivat keskenään, että Robert Pauligin yhtiöt voivat käyttää Pauligin nimeä tuotteissaan. Pauligin sukuyhtiöt haastoivat Robert Pauligin yhtiöt oikeuteen syksyllä 2006 tavaramerkkioikeuden ja toiminimioikeuden loukkaamisesta. Sukuyhtiö katsoi, että tuotemerkit ovat sekoittuneet keskenään eivätkä asiakkaat enää tiedä, kumman yhtiön tuotteista on kyse. Oikeuskäsittely päättyi Robert Pauligin hyväksi. Voitettuaan oikeuden käyttää sukunimeään tuotteissaan Robert Paulig lanseerasi oman nimikkokahvinsa Robert Paulig Coffeen 1. heinäkuuta 2007. Hovioikeus teki kuitenkin asiasta toisenlaisen päätöksen ja kielsi Robert Pauligia käyttämästä kirjoitettua iskulausetta ”The Robert Paulig Coffee Family Products” ja tunnusta ”Robert Paulig”. Hovioikeuden päätöksen jälkeen ”Robert Paulig Coffee” -tuotteen nimi muuttui ”Coffee by Robert Pauligiksi”. Korkein oikeus vahvisti elokuussa 2010 hovioikeuden aiemman päätöksen, kun se ei myöntänyt Robert Pauligille valituslupaa nimikiistassa. Robert Pauligin yhtiöillä on kuitenkin oikeudet käyttää Robert Pauligia nimikirjoituksen muodossa ja ”by Robert Paulig” -tekstinä. Keväällä 2014 Paulig ilmoitti ostaneensa Robert Paulig -paahtimon ja sen tuotemerkit. Robert’s Coffee -kahvilaketju ei kuulunut kauppaan, ja se jatkaa Robert Pauligin perheen omistuksessa.Paulig ostaa Robert Paulig -paahtimon ja sen kahvituotemerkit Yle Uutiset. 14.5.2014. Viitattu 11.8.2014. Vuodesta 2011 lähtien yritystä ovat johtaneet Robert Pauligin lapset Carl-Gustav Paulig (s. 1983) ja Henrika Paulig (s. 1985). == Lähteet == ==Aiheesta muualla== * Robert’s Coffeen verkkosivut Luokka:Suomalaiset kahvilaketjut Luokka:Kahvipaahtimot Luokka:Suomalaiset elintarvikealan tuotemerkit Luokka:Suomalaiset elintarvikeyritykset Luokka:Helsinkiläiset yritykset
Hammastus

Hammastus tarkoittaa seuraavia asioita: * hammastus, postimerkkien välinen rei’itys * hammastus, konetekniikan käsite.
Sotilasarvo

Sotilasarvo osoittaa sotilaiden keskinäistä esimiesasemaa sekä sotilaan virka- asemaa, tehtävää, koulutusta ja kokemusta. Sotilasarvot vaihtelevat maasta ja aikakaudesta toiseen, mutta yleensä voidaan erottaa kolme ryhmää: miehistö, alipäällystö (aliupseerit) ja päällystö (upseerit; yliupseerit, esiupseerit ja kenraalikunta). ==Kuvaus== Aliupseerit toimivat keskijohto- ja työnjohtotehtävissä. Aliupseerien koulutus tähtää ammatillisiin valmiuksiin, joihin harjaannutaan yleensä yhdessä puolustushaarassa, aselajissa, toimialalla ja joukko-osastossa. Upseerit toimivat ylimmissä päällikkö- ja komentajatehtävissä. Upseerien koulutus tähtää nimenomaan normaali- ja poikkeusolojen johtajaksi, päälliköksi ja komentajaksi, joihin harjaannutaan johtajatehtävissä ja hankkimalla laaja-alaista kokemusta. Suomessa sotilasarvossa ylennyksen edellytyksenä ovat yleensä sotilasarvoa vastaava tehtävä, koulutus ja kokemus. Lisäksi edellytetään hyvää fyysistä suorituskykyä ja kenttäkelpoisuutta sekä yleistä nuhteettomuutta. Upseeriylennyksiin on lisäksi vaatimuksia riittävän laajasta palvelus- ja esimieskokemuksesta sekä kielitaidosta ja kokemuksesta kansainvälisissä tehtävissä. Historiallisena aikana upseerin arvot riippuivat usein ylhäisestä syntyperästä tai ne ostettiin. Aliupseerit olivat kokenutta miehistöä, jotka nousivat aliupseeriksi. == Katso myös == * Sotilasarvot Suomen puolustusvoimissa * Jääkärien sotilasarvojärjestelmä ==Lähteet== * == Kirjallisuutta == * * * Luokka:Sotilasarvot Luokka:Seulonnan keskeiset artikkelit
Zushi

Zushi () on Japanin kaupunki Honshūn saarella Kantōn alueella Kanagawan prefektuurissa. Se sijaitsee prefektuurin kaakkoisosassa Tyynen valtameren ja Sagaminlahden rannalla, aivan Miuran niemimaan luoteiskulmassa. Jokohaman miljoonakaupunki levittäytyy sen pohjoispuolella. Zushissa on 57 983 asukasta (vuonna 2012) ja sen pinta-ala on 17,34 neliökilometriä. Zushista tehtiin maaseutukaupunki vuonna 1913. Se liitettiin Yokosukan kaupunkiin sodan aikana vuonna 1943, mutta maaseutukaupungin itsenäisyys palautettiin vuonna 1950 ja siitä tehtiin kaupunki 1954. Tällöin siellä oli 37 800 asukasta. Zushi toimii Tokion ja Jokohaman nukkumalähiönä, mutta se on myös suosittu rantakaupunki, jossa useat kuuluisuudet, kuten kirjailijat, televisiopersoonat, muusikot ja poliitikot asuvat tai omistavat kesäasunnon. == Lähteet == == Aiheesta muualla == * Kaupungin viralliset sivut Luokka:Kanagawan prefektuurin kaupungit
Onninen

Onninen Oy on suomalainen LVI- ja sähköalan tukkukauppaa harjoittava yritys, jonka asiakasryhmiin kuuluvat urakoitsijat, teollisuus, julkiset organisaatiot ja infrarakentajat, sekä teknisten tuotteiden jälleenmyyjät. Onninen työllistää Suomen, Ruotsin, Norjan, Puolan, Venäjän ja Baltian toiminnoissaan yhteensä yli 2 900 henkilöä, joista Suomessa työskentelee n. 1 200 henkilöä. Onnisen liikevaihto vuonna 2013 oli yli 1,5 miljardia euroa. Onninen Oy kuului perheomistuksessa olevaan Onvest-konserniin, kunnes vuonna 2016 Kesko osti sen. Konsernilla on yli 4 200 työntekijää, ja sen liikevaihto vuonna 2013 oli n. 1,7 miljardia euroa. Onninen Oy:n päätoimipaikka sijaitsee Kesko Oyj:n pääkonttorissa Helsingissä ja logistiikkakeskus Hyvinkäällä. Tämän lisäksi Onnisella on jakelukeskukset kaikissa toimintamaissa ja n. 130 Express- myymälää tai muuta myyntipistettä. == Historiaa == Onninen perustettiin Turussa vuonna 1913, kun liikemies Alfred Onninen päätti ryhtyä vesijohtoalan urakoitsijaksi. Liiketoiminta laajeni asennustoiminnasta LV-tukkukauppaan 1920-luvulla. Vuonna 1927 yhtiörakennetta uudistettiin ja syntyi Vesijohtoliike Onninen Oy. Samaan aikaan liiketoiminnan painopiste siirtyi Helsinkiin. Jo 1930-luvulla tukkukauppa kasvoi liiketoiminnaltaan suuremmaksi kuin asennustoiminta. Sotien jälkeen 1940-luvulla Onninen ryhtyi rakentamaan valtakunnallista toimipaikkaverkkoa. 1960-luvulla liiketoiminta kasvoi koko maan kattavaksi ja laajeni myös ilmastointialalle. Seuraavalla vuosikymmenellä Onninen aloitti tukkukaupan ja urakoinnin myös sähköalalla. 1980-luvulla Onninen avasi ensimmäisen itsepalvelumyymälän, tämän päivän Express-ketjun myymälöitä vastaavan Pikaonnisen Hämeenlinnaan. Vuonna 1984 valmistui myös Onnisen uusi viisikerroksinen pääkonttori Vantaan Kuninkaanmäkeen. Se purettiin vuonna 2020. Onnisen voimakas kansainvälistyminen alkoi 1990-luvulla. Tytäryritykset perustettiin Viroon, Latviaan, Liettuaan ja Puolaan. Tämän lisäksi Onninen teki yritysostoja niin kotimaassa kuin ulkomaillakin. Nykyinen yhtiörakenne luotiin 1990-luvun lopussa, kun Onnisesta ja Aresta muodostettiin Onvest-konsernin tytäryhtiöitä. Vuonna 2007 Onninen osti Teleteknon ja vuonna 2012 Lämpö-Tukun. Vuonna 2014 Suomalaisen Työn Liitto myönsi Onniselle Avainlippu-tunnuksen Suomessa tuotetulle ja Suomessa työllistävälle palvelulle. ===Osaksi Keskoa=== Tammikuussa 2016 Kesko osti Onnisen. Yritysoston Kesko toteutti osakekaupalla yhteensä 369 miljoonan euron velattomalla kauppahinnalla, johon ei sisältynyt Onnisen teräsliiketoiminta eikä Venäjän tytäryhtiö. Kilpailu- ja kuluttajavirasto sekä Euroopan komissio antoivat hyväksyntänsä yrityskaupalle ilman ehtoja. ==Lähteet== ==Kirjallisuutta== * Sten Enbom, Matti Klinge: Yksin ei voi menestyä. Onninen 1913–2000. Onvest 2001. ISBN 9789529138616. == Aiheesta muualla == * Onnisen kotisivut Luokka:Suomalaiset tukkukaupat Luokka:K-ryhmä
Psykodynaaminen psykologia

Psykodynaaminen psykologia koostuu Sigmund Freudin kehittämän psykoanalyysin pohjalta syntyneistä malleista ja teorioista. Freudin teoriaa ja hänen hoitomuotoaan kutsutaan yhdessä psykoanalyysiksi. Psykoanalyysi ja sen pohjalta luodut teoriat muodostavat siis yhdessä psykodynaamisen psykologian. Freudin teoria pyrki kuvaamaan mielen toiminnan suhdetta sisäisiin haluihin ja yllykkeisiin sekä ympäristön vaatimuksiin. Jotkin sisäiset halut, kuten aggressiivisuus ja seksuaalisuus ovat sellaisia, että niiden välitön tyydyttäminen toisi yhteiskunnassa suuria ongelmia. == Psyyken rakenne == Freud erotti psyyken rakenteesta kolme tasoa. Ensimmäinen taso, joka on luonteenomainen aivan pienelle lapselle, pyrkii välittömään tyydytykseen piittaamatta seurauksista. Tätä tasoa kutsutaan viettipohjaksi. Toisella tasolla ihmiselle muodostuu yliminä. Yliminän vaatimukset ovat usein kohtuuttomia, ja yliminä saattaa vaatia täydellisyyttä hinnalla millä hyvänsä. Näiden kahden tason välillä on Freudin mukaan tasapainotteleva taso, minä. Minä pyrkii siis tasoittamaan kahden jyrkän näkemyksen eli yliminän ja viettipohjan välistä jännitystä ja ohjaamaan yksilön toimintaa yksilön etujen mukaisesti. Minä pyrkii toimimaan tosiasiat huomioiden eli noudattamaan todellisuusperiaatetta. Psykodynaamisen psykologian mukaan ihmisen mielestä suurin osa on tiedostamatonta. Ihmisen tietoisuutta on verrattu jäävuoreen, josta vain pieni osa on pinnan yläpuolella ja suurin osa näkymättömissä pinnan alla. Tämä tiedostamaton osa mielestä vaikuttaa ratkaisevasti kaikkeen ihmisen toimintaan. Tiedostamatonta mieltä ovat muun muassa lapsuudessa koetut pettymykset ja murheet. Lapsuuden tutkiminen onkin yksi keskeisimmistä asioista psykodynaamisessa psykologiassa. Freudin psykoanalyysi loi pohjan nykyaikaiselle psykoterapialle, joka perustuu siihen, että potilas kertoo vapaasti ajatuksistaan ja terapeutti kuuntelee aktiivisesti. Psykodynaamisessa työskentelyssä terapeutti johdattelee keskustelua suuntaan, jonka uskoo paljastavan potilaansa ongelman. Psykoanalyysi ei yleensä sovi synnynnäisiin neurologisiin ongelmiin kuten autismi ja Aspergerin oireyhtymä. Ongelmallisena voidaan pitää sitä, että monia psykodynaamisen psykologian teorioita on vaikea osoittaa oikeaksi tai vääriksi, koska suurin osa sen aineistosta perustuu ihmisten omiin kertomuksiin ja terapeutin päätelmiin. == Lähteet == == Kirjallisuutta == * – 6. painos: Porvoo Helsinki Juva: WSOY, 1993. ISBN 951-0-10562-7. Luokka:Psykoanalyyttinen teoria
Kragujevac

Kragujevac () on kaupunki Serbian keskiosassa noin 140 kilometriä etelään Belgradista. Kaupungissa on 150 835 asukasta (vuonna 2011). Se on maan neljänneksi suurin kaupunki ja Šumadijan piirikunnan pääkaupunki. Pinta- alaltaan Kragujevac on 865 neliökilometrin suuruinen, ja sen väestötiheys on 216 as/km². Kaupunkia halkoo Lepenicajoki. Kragujevac perustettiin vuonna 1476. Kaupunki tunnetaan nykyisin aseistaan, ammustehtaistaan sekä autoteollisuudestaan. Kragujevac on myös yliopistokaupunki: Kragujevacin yliopisto perustettiin vuonna 1971, ja nykyisin siellä on opiskelijoita noin 14 000. == Kuuluisia henkilöitä == * Marija Šerifović, serbialainen laulaja, joka voitti vuoden 2007 Eurovision laulukilpailun. * Mille Marković, serbialais-ruotsalainen nyrkkeilijä ja rikollinen == Lähteet == == Aiheesta muualla == * Kaupungin internetsivut Luokka:Serbian kaupungit Luokka:Serbian kunnat
The Wicker Man

The Wicker Man voi tarkoittaa seuraavia: * Uhrijuhla (engl. The Wicker Man), brittiläinen elokuva vuodelta 1973 * The Wicker Man, brittielokuvan yhdysvaltalainen uusintaversio vuodelta 2006 * The Wicker Man, Iron Maidenin kappale.
Tolmatši

Tolmatši (, karjalaksi Tolmačču, kieli- ja kansatieteellisessä kirjallisuudessa on käytetty myös muotoa Tolmatšu) on kylä ja maalaiskunta Tverin alueen Lihoslavlin piirissä Venäjällä. Se sijaitsee 45 kilometriä Lihoslavlista koilliseen. Kylän nimi juontuu turkkilaisperäisestä ”tulkkia” tarkoittavasta henkilönimestä tolmatš. Se mainitaan ensimmäisen kerran vuonna 1545. 1500–1600-lukujen vaihteessa kylä autioitui. 1600-luvulla sen asuttivat nykyisten tverinkarjalaisten esi-isät. Tarinan mukaan ensimmäiset karjalaiset uudisasukkaat lähtivät Liperin pitäjästä vuonna 1636 ja päätyivät pitkään vaellettuaan Tolmatšin kylään. Vuonna 1651 mainittiin kaksi Kesälahdelta tullutta perhettä. 1660-luvun lopulla Tolmatšissa ja sen lähikylissä asui jo 45 perhettä, yhteensä 108 henkeä. Kirkonkylänä Tolmatši mainitaan ensimmäisen kerran vuonna 1672. Vuonna 1830 Tolmatšiin rakennettiin nykyäänkin toimiva kivinen Herran ilmestyksen kirkko. Ensimmäinen alkeiskoulu perustettiin vuonna 1840. Vuonna 1887 paikallinen opettaja Anastasija Tolmatševskaja laati karjalais-venäläisen aapisen Rodnoje karelskoje, jonka tarkoituksena oli helpottaa karjalaislasten opetusta. Vuonna 1899 avattiin kansankirjasto. Toisen asteen oppilaitos perustettiin kylään vuonna 1913. Vuodesta 1775 lähtien seutu kuului Tverin läänin Bežetskin kihlakuntaan. Ennen vallankumousta Tolmatši oli vauras talonpoikaiskylä, jonka kauppiaat hankkivat tavaraa Toržokista, Tveristä, Rževistä ja Kašinista. Kuudesti vuodessa järjestettiin suuret markkinat. 1900-luvun alussa perustettiin myös pienyrityksiä. Vuosina 1929–1956 kylä toimi lähes yksinomaan karjalaisten asuttaman Tolmatšin, myöhemmin Novokarelskin piirin keskuksena. Kylässä julkaistiin Karelskaja pravda -nimistä piirilehteä, joka vuoteen 1939 saakka ilmestyi osittain myös karjalaksi. Vuonna 1937–1939 Novokarelskin piiri kuului Kalininin alueen Karjalaiseen kansalliseen piirikuntaan. Vuoden 1938 tulipalo hävitti kylän vanhan osan. Vuonna 1956 Novokarelskin piiri liitettiin Lihoslavlin piiriin. Sen jälkeen kylän elämä alkoi taantua. Monet yritykset ja laitokset suljettiin 1990-luvulla. Vuonna 1996 kylässä oli 864 asukasta. Nykyään Tolmatšin kuntaan kuuluu 56 asutusta. Asfalttitie yhdistää kuntakeskuksen Lihoslavliin. Tolmatšissa toimii maatalousyritys ”Tolmatševski” ja Prudovon kylässä ”Trudovik”. Kuntakeskuksessa on kuluttajaosuuskunta, kulttuuritalo, keskikoulu, lastentarha, kirjasto ja lääkärin vastaanotto. Purodovossa on peruskoulu. Nähtävyyksiä ovat Tolmatšin, Nazarovon ja Zmejovon kirkot. Viime aikoina on pyritty kehittämään karjalaisuuteen perustuvaa kulttuurimatkailua. ==Lähteet== ==Aiheesta muualla== * Tolmatšin kunnan sivusto * Tolmatši Tverin alue -tietosanakirjassa * Tolmatšin historiasta kertova sivu Luokka:Lihoslavlin piiri Luokka:Tverinkarjalaiset kylät
Oppimisorientaatio

Oppimisorientaatio on yksi tavoiteorientaatioista eli oppimiseen ja suoriutumiseen liittyvistä suuntautumistavoista. Oppimisorientoitunut opiskelija on kiinnostunut opiskelusta ja tavoitteena on ymmärtää opiskeltavat asiat. Opiskelijan toiminta on sisäisesti motivoitunutta eli itse oppiminen on tärkeää. Oppimisorientoitunut opiskelija keskittyy itse tehtävään, eikä ole huolissaan siitä, miten hän tehtävästä suoriutuu. ==Lähteet== *Lukion psykologia 1 s. 115, Otava *Nuorten opiskelumotivaatio vaikuttaa hyvinvointiin. Helsingin yliopisto Luokka:Oppiminen
Karhu-Kissat

Karhu-Kissat ry on vuonna 1938 perustettu helsinkiläinen jääkiekon erikoisseura. Karhu-Kissat on kasvattajaseura eli se panostaa erityisesti juniorityöhön. Seuran toiminta keskittyy Länsi-Helsingin alueelle. Karhu- Kissojen valmennuspäällikkönä toimi pitkään Porin Ässien entinen kapteeni Jari Korpisalo. Seuralla on tällä hetkellä 13 juniorijoukkuetta, kiekkokoulu, III- divisioonan miesten joukkue, ikämiesjoukkue sekä naisten harrastejoukkue. Karhu-Kissat on voittanut miesten SM-hopeaa vuonna 1954. Karhu-Kissoilla on yhteistyösopimus Helsingin IFK:n kanssa junioreissa. Karhu-Kissojen valmennuspäällikkönä aloitti vuonna 2016 Timo Lehkonen. == Historia == Seuran ensimmäisenä puheenjohtajana vuosina 1938–42 toimi perustajajäsen Otto Wuorio. Karhu-Kissat pelasi SM-sarjassa ensi kertaa vuonna 1945. Kauden 1948–49 päätteeksi joukkue tippui Suomensarjaan jäätyään SM-sarjan viimeiseksi, mutta nousi takaisin jo kaudelle 1950–51. Kaudella 1953–54 Karhu-Kissat raivasi tiensä loppuotteuihin, joissa TBK oli kuitenkin parempi, voittaen kahdesti 4–0. Tuloksena oli kuitenkin hopeaa, joka on seuran ainoa mitali pääsarjasta. Kausi 1956–57 puolestaan päättyi putoamiseen suomensarjaan, josta nousi uudelleen vasta 1970-luvulla, pelaten SM-sarjaa kauden 1971–72. Toistaiseksi viimeisen kerran Karhu-Kissat-nimi näkyi SM-sarjassa seuran yhdistyttyä Helsingin Jääkiekkoklubin kanssa pelaten K-Kissojen nimellä kauden 1973–74 viimeisessä pelissään. Yhteensä Karhu-Kissat on pelannut 13 kautta pääsarjatasolla. I-divisioonassa Karhu-Kissat pelasi aina joulukuuhun 1994 asti, jolloin seura luopui sarjasta talousvaikeuksien vuoksi. == Kasvatteja == *Unto Wiitala *Tuomas Eskelinen *Jere Komsi *Mikko Koivunoro *Jari Korpisalo *Kimmo Kuhta *Lennart Petrell *Heikki Riihiranta *Tommi Salmelainen *Pasi Sormunen *Jaakko Suomalainen *Jaakko Turtiainen *Mikko Vesterinen *Jaska Vilen *Janne Öfverström *Niclas Westerholm http://www.eliteprospects.com/motherclub.php?motherclub=Karhu-Kissat == Lähteet == == Aiheesta muualla == * Kotisivut * HJK – Karhu-Kissat 1955, Ylen Elävä arkisto Luokka:Suomalaiset jääkiekkoseurat Luokka:Helsinkiläiset urheiluseurat
Koivunen (yritys)

Koivunen Oy on autoalan teknisen kaupan yritys. Sen perusti Oskar Koivunen toisena osakkaana vuonna 1927 nimellä Autosähkö Oy. Se jakaantui 1940-luvulla kahtia, ja sen autovaraosien tukkuosasto jatkoi nimellä Koivunen Oy. Vuonna 2022 Lyyrtö-sukuun kuuluvat omistajat myivät yhtiön ruotsalaiselle Mekolle 122 miljoonalla eurolla. Koivusen toimipaikka on Helsingissä, Malmin kaupunginosan Ormuspellossa. Edustamansa tuotteet se myy kuluttajille jälleenmyyjiensä kautta, mm. perustamansa Fixus-ketjun myymälöissä. Vuonna 2018 Koivunen- konsernin liikevaihto oli 162,3 miljoonaa euroa ja henkilöstömäärä keskimäärin 668, joista ulkomailla työskenteli 239. ==Historiaa== Koivunen Oy:n alku oli vuonna 1927 perustettu Autosähkö Oy, jonka toisena perustajana oli Oskar Koivunen. Autosähköalan liiketoiminnasta yritys laajeni myös varaosakauppaan, ja 1943 nämä toimialat eriytettiin omiksi yhtiöikseen. Varaosatukusta tuli Koivunen Oy, joka toimi vuoteen 1986 Helsingin keskustassa kunnes se muutti uusiin tiloihin Ala-Malmille. Oskari Koivunen oli aluksi enemmistöomistaja, mutta hankki pian itselleen kaikki yhtiön osakkeet. Koivunen alkoi kansainvälistyä 1990-luvun alussa suuntautuen entisen Neuvostoliiton alueille. Sillä on tytäryhtiöt kaikissa Baltian maissa. 2000-luvulla yritys laajeni raskaan ajokaluston saralla ostamalla kuormatilojen lämmönsäätöjärjestelmiin ja linja-autojen ilmastointilaitteisiin erikoistuneen yrityksen liiketoiminnan, josta muodostettiin Suomen Kuljetuslaite Oy. Se toimii Vantaan Hakkilassa ja on laajentunut raskaan kaluston varaosien ja laitteiden kauppaan sekä asennus-, huolto- ja korjaustoimintaan. 1990-luvulla Koivunen Oy perusti Fixus-autotarvikeketjun, johon kuuluu 400 itsenäistä varaosaliikettä ja korjaamoa Suomessa. ==Lähteet== ==Aiheesta muualla== * Koivunen Oy:n verkkosivusto * Suomen Kuljetuslaite Oy:n sivusto Luokka:Suomalaiset vähittäiskaupan yritykset Luokka:Suomalaiset tukkukaupat Luokka:Helsinkiläiset yritykset
Kozlovo

Kozlovo (, karjalaksi Kozlova) on kylä ja maalaiskunta Tverin alueen Spirovon piirissä Venäjällä. Se sijaitsee Sudomljajoen varrella 36 kilometriä Spirovosta koilliseen. Kuntaan kuuluu 56 asutuskeskusta. Koltsovon maalaiskunnassa asui vuonna 2010 yhteensä 1 609 henkeä. Seutu on vanhaa tverinkarjalaisten asuinaluetta. Vuosina 1937–1939 se muodosti Kalininin alueen Karjalaiseen kansalliseen piirikuntaan kuuluneen Kozlovon piirin. Kozlovon kylästä oli kotoisin Mihail Orlov, joka 1990-luvulla toimi johtohahmona tverinkarjalaisuuden elvyttämisessä. Hän kirjoitti tverinkarjalaisen aapisen eli Bukvarin. Kozlovon kouluissa karjalan kieli on pakollisena oppiaineena, tosin vain tunti viikossa. ==Lähteet== ==Aiheesta muualla== * Kozlovon kunta Spirovon piirin sivustolla * Kozlovo Tverin alue -tietosanakirjassa Luokka:Spirovon piiri Luokka:Tverinkarjalaiset kylät
Keko (tietorakenne)

Keko (), joskus myös kasa, on tietojenkäsittelytieteessä käytettävä tietorakenne, jolle on ominaista, että sen suurin (tai pienin) alkio on aina helposti saatavilla. Tärkeimpiä keon sovelluskohteita ovat mm. prioriteettijonon toteutus ja kekojärjestäminen. == Toteutus == Keko on joko maksimikeko tai minimikeko riippuen siitä, onko tärkeää päästä nopeasti käsiksi tietojoukon suurimman vai pienimmän avaimen omaavaan alkioon. Yleensä keko hahmotetaan yhtenä tai useampana binääripuuna, joka toteuttaa (jotka toteuttavat) kekoehdon: : "Solmun avain on aina vähintään (tai enintään minimikeossa) yhtä suuri kuin sen lapsisolmujen avaimet." Puun juurisolmulla on tällöin aina keon suurin (tai pienin) avain. Käytännössä keko tallennetaan kuitenkin usein taulukkona linkitetyn puurakenteen sijasta. Keon sisältöä muuttavat operaatiot on toteutettu siten, että ne säilyttävät kekoehdon totena. Toteutuksen yksityiskohdat riippuvat käytettävästä kekotyypistä. Yleisin kekotyyppi on binäärikeko. Muita variantteja ovat esimerkiksi fibonacci-keko ja binomikeko. == Operaatiot== Yleisesti kekojen kanssa käytettyjä operaatioita ovat: * Suurimman (pienimmän) alkion etsiminen: find- max (find-min) * Suurimman (pienimmän) alkion poistaminen keosta: delete-max (delete-min) * Alkion avaimen arvon kasvattaminen ja pienentäminen: increase- key ja decrease-key * Uuden alkion lisääminen kekoon: insert * Kahden keon yhdistäminen yhdeksi isoksi keoksi: merge Useimpien keko-operaatioiden nopeus on luokkaa O(log n). Joidenkin operaatioiden nopeus vaihtelee riippuen käytettävästä kekotyypistä. Vaikka nopeudet ovat samaa kertaluokkaa kuin yleensä hakupuilla, on keko toteutustavastaan johtuen käytännössä usein huomattavasti muita tietorakenteita nopeampi silloin, kun sen ominaisuuksia pystytään hyödyntämään. == Käyttökohteita == * Kekojärjestäminen on tehokas minimitilassa toimiva järjestämisalgoritmi, jonka pahimman tapauksen aikavaativuus on luokkaa O(n log n). * Prioriteettijono, eli jonorakenne, jossa korkeamman prioriteetin omaavat alkiot pääsevät "etuilemaan" niitä, joilla on alhaisempi prioriteetti, toteutetaan yleensä kekona. * Graafi- eli verkkoalgoritmit käyttävät usein kekoa esimerkiksi solmujen läpikäyntijärjestyksen tallentamiseen ja selvittämiseen. == Lähteet == == Aiheesta muualla == Luokka:Ohjelmointi Luokka:Tietorakenteet
Jacksonville

Jacksonville voi tarkoittaa seuraavia asioita: ;kaupunkeja Yhdysvalloissa: *Jacksonville, Florida *Jacksonville, Alabama *Jacksonville, Arkansas *Jacksonville, Georgia *Jacksonville, Illinois *Jacksonville, Maryland *Jacksonville, Missouri *Jacksonville, New York *Jacksonville, Pohjois- Carolina *Jacksonville, Oregon *Jacksonville, Pennsylvania *Jacksonville, Texas *Jacksonville, Vermont *Jacksonville, Länsi-Virginia == Muita merkityksiä == * USS Jacksonville, Yhdysvaltain laivaston Los Angeles -luokan ydinsukellusvene
Masaileijona

Masaileijona eli itäafrikanleijona (Panthera leo massaica) on yksi leijonan alalajeista. Se löydettiin aikanaan Keski- ja Etelä-Kenian alueella sijaitsevasta Masai Mara -nimisestä luonnonpuistosta. Vaikka leijonat elävätkin luonnonsuojelualueilla, on metsästäjille silti myönnetty lupia ampua niitä.Tunturisusi.com == Lähteet == Luokka:Leijona
Barbarileijona

Barbarileijona (Panthera leo leo), joka tunnetaan myös nimillä berberileijona, atlaksenleijona tai atlasleijona, oli Pohjois-Afrikassa elänyt leijonan alalaji. Barbarileijonauros painaa 180–295 kiloa (eli bengalintiikerin verran) ja naaras 120–180 kiloa. Barbarileijona hävisi luonnosta 1920-luvulla. Barbarileijonan erityispiirre on poikkeuksellisen tumma, lähes musta häntätupsu ja uroksen harja. Viime vuosikymmeninä keskivertoa paljon tummempiharjaisia uroksia ja muita alalajin erityisiä piirteitä omaavia yksilöitä on ”löydetty” maailman eri eläintarhoista, ja niiden avulla alalajia on alettu jalostaa takaisin. Vankeudessa barbarileijonia on jäljellä noin 69 yksilöä, ja niistä noin puolet eli 32 on Rabatin eläintarhassa, jossa on tehty suunnitelma niiden siirtämiseksi luontoon. == Lähteet == Luokka:Leijona Luokka:Sukupuuttoon kuolleet nisäkkäät
Destination Films

Destination Films on Sony Pictures Entertainmentin omistama tuotantoyhtiö. Yhtiö keskittyy tuottamaan pääasiassa toiminta-, trilleri-, scifi- ja kauhuelokuvia. Alkuperäisen Destination Filmsin perustivat vuonna 1998 elokuvatuottajat Brent Baum ja Steve Stabler. Yhtiö lopetti toimintansa kannattamattomana vuonna 2001.Terminal Destination. Variety.com. Viitattu 1.12.2018. Sen toiminta käynnistyi uudelleen heti seuraavana vuonna, kun siitä tuli osa Columbia TriStar Home Entertainmentia.February 2002 News Tidbits. Thecinemalaser.com (Web Archive 2015). Viitattu 2.12.2018. Vuonna 2007 yhtiö siirtyi Sony Pictures Worldwide Acquisitionsin alaisuuteen, joka on julkaissut osan tuottamistaan elokuvista Destination Filmsin kautta. Destination Filmsin tuottamia elokuvia ovat muun muassa Operaatio Kashmir, Shiri, Metropolis, Cowboy Bebop: The Movie, A Love Song for Bobby Long, Into the Sun, Vampires: The Turning, Steamboy, The Squid and the Whale, Tiedän mitä teit viime kesänä 3, Thomas and the Magic Railroad (TATMR), The Good Night, Revolver, Harry Brown ja Welcome to the Rileys. == Lähteet == ==Aiheesta muualla== * *Destination Filmsin sivut arkistoituna. Web Archive 2006. Edellyttää Flash Playeria. Luokka:Yhdysvaltalaiset elokuvayhtiöt
Lähentymiskriteeri

Lähentymiskriteerit (myös konvergenssikriteerit, Maastrichtin kriteerit) ovat ne ehdot, joiden täytyttyä Euroopan unionin jäsenvaltio voi saada luvan vaihtaa kansallisen valuuttansa euroksi. Kriteerejä on neljä: hintakehitys, julkisen talouden kehitys, valuuttakurssikehitys ja pitkien korkojen kehitys ==Hintakehitys== Inflaatioaste saisi olla enintään 1,5 prosenttiyksikköä yli kolmen parhaiten suoriutuneen jäsenmaan inflaatioasteen. Kolme parhaiten suoriutunutta jäsenvaltiota ovat ne, joissa inflaatioaste on ollut pienin. Näistä lasketaan keskiarvo. Jos siis kolmen parhaan maan inflaatioasteet ovat olleet esimerkiksi 1 %, 1,2 % ja 1,5 %, niin näiden keskiarvo on (1 % + 1,2 % + 1,5 %) / 3 = 1,23 %. Euroa käyttöönsä haluavan maan inflaatio ei tässä esimerkkitapauksessa siis saisi olla enempää kuin 1,23 % + 1,5 % = 2,73 %. Käytännössä tästä vaatimuksesta on ajoittain joustettu tarpeeksi merkittävien maiden ollessa kyseessä. ==Julkisen talouden kehitys== Ennakoitu tai toteutunut julkistalouden alijäämä ei saa ylittää 3 % bruttokansantuotteesta, ja julkinen velka on enintään 60 % bruttokansantuotteesta. Lisäksi on eräitä muita kriteerejä, katso tarkemmin lähdeviitteestä. ==Valuuttakurssikehitys== Euroa käyttöönsä haluavan jäsenmaan on oltava ns. ERM II-vaiheessa vähintään kahden vuoden ajan, ennen kuin euron käyttöönotosta voidaan päättää. Tänä aikana maan kansallisen valuutan kurssi ei saa vaihdella enempää kuin ± 15 % ERM II -keskikurssista, nykyisin käytännössä euron arvosta. Tuon kahden vuoden aikana maan valuutan kurssiin ei myöskään saa kohdistua merkittävää muuttamispainetta (toisin sanoen keinotekoinen devalvaation tai revalvaation välttäminen ei tule kysymykseen). ==Pitkien korkojen kehitys== Euron käyttöönotosta päättämistä edeltävän vuoden aikana maan pitkäaikaisten korkojen taso saa olla enintään 2 prosenttiyksikköä yli kolmen inflaatioasteeltaan alhaisimman jäsenmaan pitkän aikavälin korkotason. Euroa käyttöönsä haluavasta maasta lasketaan siis viimeisen 12 kuukauden pitkien korkojen keskiarvo, jota verrataan kolmen inflaatioltaan alhaisimman maan pitkien korkojen keskiarvoon. ==Lähteet== * Euroopan keskuspankki EKP Luokka:Euro Luokka:Euroopan unionin talous
Marskenttä

Marskenttä voi viitata seuraaviin: * Campus Martius eli Marskenttä, alue antiikin Rooman kaupungissa, aikoinaan sotaväen harjoituskenttä * Mars-kenttä, Pietarissa sijaitseva laaja puistoaukio * Marskenttä, Champ-de-Mars, Pariisissa sijaitseva puisto ja entinen aukio.
O’Neil Bell

O'Neil Bell (29. joulukuuta 1974 – 25. marraskuuta 2015) oli jamaikalainen nyrkkeilijä. Ammattilaisena hän voitti alemman raskaansarjan WBA- ja WBC- liittojen vyöt. Bell muutti 7-vuotiaana perheensä kanssa Jamaikalta Yhdysvaltoihin. High schoolissa hän pelasi amerikkalaista jalkapalloa ja voitti painissa osavaltion mestaruuden. Delawaren osavaltion yliopisto tarjosi hänelle painistipendiä, mutta hän kieltäytyi ja muutti Atlantaan, missä hän alkoi nyrkkeillä 21-vuotiaana. Amatööriurallaan hän otteli vain 12 ottelua ja voitti kaikki tyrmäyksellä. Ammattilaisuransa hän aloitti vuonna 1998 ensimmäisen erän tyrmäysvoitolla William Holyfieldiä vastaan. Ammattilaisuransa toisessa ottelussa hän hävisi teknisellä tyrmäyksellä Mohamed Benguesmialle. Seuraavan parin vuoden aikana hän tyrmäsi kaikki vastustajansa ja eteni 19. lokakuuta 2000 NBA:n alemman raskaansarjan mestaruusotteluun Michael Rushia vastaan, jonka hän voitti teknisellä tyrmäyksellä viidennessä erässä. Seuraavassa ottelussaan James Waltonia vastaan avoimesta NABF:n mestaruustittelistä hän voitti vastustajansa teknisellä tyrmäyksellä kymmenennessä erässä. Hän puolusti mestaruuttaan Jose Luis Riveraa, kahdesti Arthur Williamsia ja Kelvin Davisia ja Derrick Harmon vastaan. Voitettuaan 24. syyskuuta 2004 Ezra Sellersin, pääsi Bell iskemään avoimesta IBF-liiton maailmanmestaruudesta Dale Brownia vastaan. 20. toukokuuta 2005 käydyn 12-eräisen ottelun hän voitti tuomarien oltua yksimielisiä. Hän puolusti ensin mestaruuttaan Sebastiaan Rothmannia vastaan, ja 7. tammikuuta 2006 voitti Madison Square Gardenissa Jean-Marc Mormeckin ottelussa, jonka voittajan tunnustivat mestariksi WBC, WBA ja IBF. Voittonsa myötä hänestä tuli ensimmäinen kolmen liiton tunnustama alemman raskaansarjan mestari sitten vuoden 1988 ja Evander Holyfieldin. Bell kuitenkin myöhemmin menetti IBF-mestaruutensa, koska ei loukkaantumisen takia voinut otella haastajaansa Steve Cunninghamia vastaan. 17. maaliskuuta 2007 hän hävisi mestaruutensa Jean-Marc Mormeckille. Aiemmin helmikuussa hän oli heittänyt kirveellä sparraajaansa. Bell palasi kehään huhtikuussa 2008. Paluuottelussaan hän hävisi kahdeksannen erän teknisellä tyrmäyksellä Tomasz Adamekille. Tämän jälkeen Bell lopetti nyrkkeilyn yli kolmeksi vuodeksi. Paluuottelussaan kesäkuussa 2011 hän hävisi toisessa erässä teknisellä tyrmäyksellä Richard Hallille. Uransa viimeisessä ottelussa joulukuussa 2011 Bell voitti Rico Casonin teknisellä tyrmäyksellä, kun ottelua oli käyty vain 58 sekuntia. Bell sai surmansa marraskuussa 2015, kun häntä ammuttiin ja puukotettiin hänen noustessaan linja-autosta kotikaupungissaan Atlantassa. ==Lähteet== ==Aiheesta muualla== * Ammattilaistilastot BoxRec-tietokannassa * Bellin haastattelu Luokka:Jamaikalaiset nyrkkeilijät Luokka:Jamaikalaiset henkirikosten uhrit Luokka:Vuonna 1974 syntyneet Luokka:Vuonna 2015 kuolleet
FC Kööpenhamina

FC Kööpenhamina (), lyhennettynä FCK, on tanskalainen jalkapalloseura Kööpenhaminasta. Se perustettiin vuonna 1992, kun Boldklubben 1903 ja Kjøbenhavns Boldklub yhdistyivät. Se on osa Parken Sport & Entertainmentia ja pelaa ottelunsa 42 765 -paikkaisella Parkenilla. Seura on historiansa aikana voittanut yhdeksän Tanskan liigamestaruutta ja kahdeksan Tanskan cup- mestaruutta. 2000-luvulla se on paikallisvastustajansa Brøndbyn kanssa hallinnut suvereenisti tanskalaista jalkapalloa. FC Kööpenhamina on myös voittanut Royal Leaguen kahdesti. Kaudella 2006–2007 se selvisi ensimmäisen kerran Mestarien liigan lohkovaiheeseen ja kaudella 2010–2011 ensimmäisenä tanskalaisseurana kilpailun pudotuspeleihin. Seuralla on viime vuosina ollut Pohjoismaiden suurin yleisökeskiarvo. == Joukkue == :Päivitetty 11. tammikuuta 2024. ==Päävalmentajat== * 7/1992–6/1994 Benny Johansen * 7/1994–9/1994 Keld Kristensen * 9/1994–6/1995 Benny Johansen * 7/1995–6/1996 Michael Schäfer * 7/1996–6/1997 Kim Brink * 7/1997–9/1998 Kent Karlsson * 9/1998–12/1998 Kim Brink * 1/1999–3/1999 Christian Andersen * 3/1999–6/2000 Kim Brink * 7/2000–6/2001 Roy Hodgson * 7/2001–8/2001 Kent Karlsson * 8/2001–9/2001 Niels- Christian Holmstrøm * 9/2001–12/2005 Hans Backe * 1/2006–6/2011 Ståle Solbakken * 6/2011–1/2012 Roland Nilsson * 1/2012–5/2012 Carsten V. Jensen * 6/2012–8/2013 Ariël Jacobs * 8/2013–10/2020 Ståle Solbakken * 11/2020–9/2022 Jess Thorup == Saavutukset == * Tanskan-mestaruus (15): 1993, 2001, 2003, 2004, 2006, 2007, 2009, 2010, 2011, 2013, 2016, 2017, 2019, 2022, 2023 * Tanskan Cupin voitto (9): 1995, 1997, 2004, 2009, 2012, 2015, 2016, 2017, 2023 * Tanskan supercupin voitto (3): 1995, 2001, 2004 * Tanskan liigacupin voitto (1): 1996 * Royal Leaguen voitto (2): 2005, 2006 === FC Kööpenhamina europeleissä === FC Kööpenhamina on päässyt Mestarien liigaan kausilla 2006–2007, 2010–2011, 2013–2014, 2016–2017, 2022–2023 ja 2023–2024. Kaudella 2010–2011 FC Kööpenhaminasta tuli ensimmäinen tanskalaisjoukkue kautta aikojen, joka pääsi 16 joukkoon. Seura toisti saavutuksen kaudella 2023–2024. Vuonna 2020 joukkue selviytyi Eurooppa-liigan puolivälieriin. == Omistaja == FC Kööpenhaminan omistaa PARKEN Sport og Entertainment A/S, joka harjoittaa myös Parkenin, lipputoimisto E-billetterin ja fitness-ketju Fitness.dk:n toimintaa. Yritys omistaa myös 75 % lomakeskus Lalandiasta. == FCK Käsipallo == Vuonna 2002 urheilutoimintaa laajennettiin käsipalloon nimellä FCK Håndbold kun seura otti FIF Frederiksbergin käsipalloseuran toiminnot haltuun. Vuonna 2010 FCK Handball yhdistyi AG Handballin kanssa ja osallistui vuosina 2010-2012 käsipalloliigaan nimellä AG Copenhagen. == Lähteet == == Aiheesta muualla == * Seuran sivusto Luokka:Kööpenhaminan urheilu Kööpenhamina, FC
Limousin

Limousin [] on yksi Ranskan 26 hallinnollisesta alueesta. Se sijaitsee ylänköalueella Keski-Ranskassa ja on Ranskan harvimmin asuttua aluetta. Limousinin pääkaupunki on Limogesin teollisuuskaupunki, ja koko alue on perinteisesti vasemmiston kannatusaluetta. Alue on antanut nimen myös isolle autolle (limusiini) sekä nautarodulle. ==Lähteet== *